id en en en en id en en fr ms ca id en en en id en en fr ms ca id id en ms id id ms id id id id id ms id id ms id id id id id ms id id id ms ar id id id id id id id id id id id id id id id id ms id pt id id en id id en id ms id ms id id id ms id id id id id id id id id id id en ms id ms id ms ms en ms en de en en nl en en en id ms en id pt id pt id pt en id id en en en fa en en en en en en es en en ms en fr en en en en en id en en
Indah Desa Pada Hidup Memberi – Saifulislam.Com
Wednesday , September 7 2022
“Tambah le lagi makan tu!” kata Wah kepada kami.
Saya tidak dapat menolak. Lemang yang dihidang cantik tak berkerak dan betul lemaknya. Tetapi rendang cicahnya, Subhanallah. Sungguh sedap.
“Tak pernah rasa rendang macam ini, Wah!” saya memberikan komen.
Beliau hanya tersenyum. Pak Wah pun ketawa kecil. Nampak keseronokan di wajah mereka melihat kami sekeluarga berselera makan di hari raya.
“Bendanya tak susah nak buat. Blender sahaja rempah kurma dengan bawang merah, bawang putih, cili boh sikit, cili kering dan kismis hitam. Halia dengan lengkuas tak payah. Kome tumis dengan minyak, jangan banyak sangat minyak tu. Kuca (kacau) elok-elok, kemudian masukkan kicap dengan gula kabung. Daging tadi kamu rebus asing, gunakan air rebusan tu kalau tumisan ni kering sangat,” Wah tanpa diminta-minta berkongsi resepi dengan kami.
Kami beriya-iya menyalin resepi. Seronok beraya di kampung, bukan sahaja makannya sedap, dapat pula mencungkil resepi-resepi baharu yang jarang ketemu.
“Kome di rumah ada lagi ke tempoyaknya?” tanya Wah di celah khusyuk kami menjamu selera.
Semua orang tersengih-sengih. Susah mahu menolak tempoyak buatan asli oleh tangan Wah sendiri. Kalau beli di kedai, nasib malang terbeli tempoyak bercampur isi pisang… cara biasa orang menipu berniaga.
Tiga plastik besar tempoyak datang dari dapur.
“Hah, rasanya ada lagi pisang abu di belakang tu…”, Wah membekalkan kami dengan pisang pula.
“Kalau lambat dimasak, kamu buat gulai pun boleh”, kata Wah.
“Lemang ini nanti Wah bungkuskan. Bawa balik setengah, bagi Apak kome rasa”, Wah laju sahaja tangannya membungkus ini dan itu.
Subhanallah, pantang sahaja disebut sesuatu yang ada di dapur dan kebun, mesti Wah akan bekalkan kami dengannya. Pendek kata, setiap kali berkunjung ke rumah Wah di Bota Kanan, tidak pernah lagi anak cucunya pulang dengan tangan kosong.
Teringat saya kepada Opah Esah yang tinggal di belakang Masjid Ubudiyyah Bukit Chandan. Opah Esah adalah Opah Tiri kami, berumahtangga seketika dengan arwahnya Tok Akib. Dulu-dulu, Opah Esah tukang masak Istana.
Kalau kami menjenguknya, paling kurang pun mesti ada labu sebiji, pisang sesikat, pucuk ubi seikat atau ubi kayu dicabut dari tanah. Apa yang pasti, tiada siapa yang akan pulang tangan kosong.
Apabila dilihat-lihat, rumah mereka tidaklah mewah. Serba sederhana malah bagai tidak punya banyak lebihan. Tetapi ia tidak menghalang makcik-makcik dan pakcik-pakcik di kampung untuk memberi. Biar pun hanya sebiji labu, memberi itu tetap menjadi suatu kemestian.
Balik jangan kosong tangan tidak berisi.
Bukan tidak pernah membaca Sirah…
Catatan sejarah tentang al-itsaar ‘ala al-nafs di kalangan sahabat Nabi sallallāh ‘alayhi wa sallam. Tingginya upaya mereka untuk saling mengutamakan saudara, setanding malah melebihi diri sendiri. Di dalam suasana sebegitu, tidak hairan jika Nabi sallallāh ‘alayhi wa sallam menyuruh jiran tetangga memasak untuk keluarga Jaafar al-Thayyar yang syahid di medan Mu’tah.
Soal menyusah-nyusahkan diri untuk melebihkan saudara dan jiran, mudah sekali menjadi kebiasaan yang sebati.
Lalu terungkaplah segala amalan ini di dalam sabda Nabi sallallāh ‘alayhi wa sallam:
لا يؤمنُ عبدٌ حتى يحبَّ لأخيه ما يحبُّ لنفسِه
“Tidak sempurna berimannya seorang hamba itu sehingga dia suka untuk saudaranya apa yang dia suka untuk dirinya sendiri.”
Iman jadi sempurna dengan sifat berkongsi dan memberi.
Berkongsi dan memberi pula, datang dengan nilai kasih sayang.
Beri dengan sayang, barang yang kita sayang, untuk orang yang kita sayang.
“Kome jangan tak makan di rumah Ateh,” itu pula pesanan kedua.
Setelah bertamu di rumah Wah, kami bergerak ke rumah Ateh. Indah sungguh pemandangan di kiri kanan jalan, menyusuri Padang Tenggala, Kampung Pendiat dan akhirnya ke Kampung Senin.
“Ini aje le rezeki yang ada. Hari raya, waktu-waktu begini, orang mencari nasi. Kalau awal tahunya, boleh dicari ikan di pekan Parit. Lambat-lambat petang sebegini, ini aje le ghejekinya!” kata Ateh.
Aduh, berselera benar kami sekeluarga makan tengah hari. Hidangnya sikit-sikit tetapi banyak jenis kerana segala saki baki bahan mentah yang ada, dimasak untuk menjamu anak cucu.
“Lampung ini senang aje masaknya. Kamu perap dengan sos tiram aje dalam setengah jam, lepas tu goreng”. kata Ateh berkongsi resepi.
Datanglah bila-bila, rezeki sentiasa ada, itu luar biasanya bertandang pulang ke desa.
Sepanjang hari semenjak pagi, saya membuka mata dan hati untuk memerhati. Mencari di mana indahnya kampung.
Apakah pada Sungai Peraknya?
Apakah pada hijau pohon kelapa dan ayam serama yang berkejaran?
Jujurnya keindahan pulang ke kampung ialah kerana kemurahan rezeki hasil kemurahan hati warganya. Itulah yang paling manis untuk saya teladani pada desa di Aidilfitri. Bahawa hidup berkongsi dan hidup memberi adalah kunci bahagia.
Indah berumahtangga, indah berkeluarga, indah berjiran tetangga.
Memberi dan memberi yang terbaik, adalah nilai ajaran Islam yang besar. Ajaran yang menjadikan Islam sebagai pengelok kehidupan serta asas sosial perkembangan tamadun insan.
Malah sia-sialah Islam kita jika tidak diamalkan perkara baik ini. Ia sudah diangkat menjadi inti ajaran lain serta terungkap di dalam peraturan sosial yang disebut sebagai ‘The Golden Rule’, iaitu:
Treat others the way you want to be treated
Tatkala saya membelek-belek kehidupan di kampung, saya bertemu dengan banyak amalan yang menghiasi akhlak budi orang kita. Dari hadith Anas itu tadi, ia sampai ke Bota dan Bukit Chandan dengan ungkapan indah pepatah bangsa:
Berat sama dipikul, ringan sama dijinjing
Hati gajah sama dilapah, hati kuman sama dicicah
Berkongsi apa sahaja yang ada, sudah menjadi darah daging ibu bapa kita. Bertandanglah pada bila-bila masa, ada sahaja yang terhidang, ada sahaja buah tangan dibawa pulang. Di situlah berkatnya hidup, lebih banyak kita memberi, ada sahaja yang kita terima. Belum lagi kurniaan di Sana, hatta di dunia lagi sudah bertambah-tambah anugerahnya.
Terkenang saya kepada sebuah lagu yang pernah mengiringi saya membesar lama dulu…
HIDUP BUKAN UNTUK DIRI SENDIRI
Berkicauan riang dan berkawan
Mungkin bermain di waktu pagi
Atau ingin mencari rezeki
Berarak ke satu tujuan
Hidup bukan untuk diri sendiri
Berat sama dipikul ringan sama dijinjing
Bersatu teguh bercerai roboh
Kulihat di tengah permatang
Bergotong royong setiap masa
Nyanyian: Anuar & Ellina
Bekerja kampung, rezekinya ala kadar. Tetapi tidak pernah kurang memberi.
Kerana memberi, mereka banyak menerima.
Memberi itu usaha, menerima itu kurnia.
Jelaslah bahawa, yang malang bukan tidak dikasihi, tetapi gagal mengasihi. Yang miskin bukan kurang menerima, tetapi lokek memberi.
Ertikan hidup pada memberi, teladan besar di Aidilfitri.
Facebook Notice for EU! You need to login to view and post FB Comments!
Previous Kemaafan Yang Kudambakan
Next Blog Kepada Buku
Hubungan Alam Melayu – Turki Merentas Sejarah (Artikel 1996)
Bagaimana Untuk Saya Pulang ke Rumah?
Faedah Dua Telinga Dan Hanya Satu Mulut
Sabar dan Hikmah Dalam Berdakwah
Wajah yang menyimpan seribu cerita di bumi Dagistan ARTIKEL INI DITULIS PADA 21 APRIL 2007, …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved